નિયતિ પરીખ, અમદાવાદઃ પંજાબ નેશનલ બેન્કમાં મોટા પાયે કૌભાંડને પગલે સેન્ટ્રલ વિજિલન્સ કમિશન (CVC)એ આપેલી સૂચના મુજબ આખા ગુજરાતમાં જાહેર ક્ષેત્રની બેન્કોના 7000 જેટલા કર્મચારીઓની ટ્રાન્સફર થઈ ગઈ છે. ગયા અઠવાડિયે CVCએ બેન્કોને ડિસેમ્બર 31 સુધીમાં ત્રણ વર્ષ એક જ બ્રાન્ચમાં પૂર્ણ કરનારા ઑફિસરો તથા એક બ્રાન્ચમાં પાંચ વર્ષ પૂર્ણ કરનારા ક્લેરિકલ સ્ટાફને ટ્રાન્સફર કરવાનો નિર્દેશ કર્યો છે.